**भारत सरकार**

**वस्त्र मंत्रालय**

**राज्य सभा**

**अतारांकित प्रश्न संख्या 226**

**दिनांक 08 अगस्त, 2018 को उत्तर दिए जाने के लिए**

**मिथिला हाट बनाए जाने के लिए प्रस्ताव**

**\*226 श्री प्रभात झा:** क्या वस्त्र मंत्री यह बताने की कृपा करेंगे कि:

(क) क्या दिल्ली हाट की तर्ज़ पर मिथिला हाट बनाये जाने से संबंधित बिहार सरकार का कोई योजना प्रस्ताव वस्त्र मंत्रालय के पास विचाराधीन है;

(ख) यदि हाँ, तो तत्संबंधी ब्यौरा क्या है;

(ग) क्या बिहार सरकार के इस प्रास्ताव पर शीघ्र निर्णय लिए जाने की संभावना है; और

(घ) यदि हाँ, तो तत्संबंधी ब्यौरा क्या है?

**उत्तर**

**वस्त्र मंत्री**

**(श्रीमती स्मृति ज़ूबिन इरानी)**

**(क) से (घ):** एक विवरण सभा के पटल पर रखा गया है।

दिनांक- 08 अगस्त, 2018 को उत्तर दिये जाने वाले राज्य सभा तारांकित प्रश्न संख्या \*226 के भाग (क) से (घ) के उत्तर में विनिर्दिष्ट विवरण।

1. **से (घ): जिला ग्रामीण विकास प्राधिकरण एजेंसी, मधुबनी (बिहार) से 3.82 करोड़ रुपये की लागत का झांझरपुर खंड, मधुबनी (बिहार) में अरारिया संग्राम में शहरी हाट की स्थापना के लिए प्रस्ताव प्राप्त हुआ है। इस परियोजना के मुख्य संघटक 50 स्टॉलों, प्रदर्शिनी हाल, कार्यालय, स्टोर, पवेलियन, 05 खाद्य स्टॉल, स्मारिका दुकान, सम्मेलन कक्ष, सांस्कृतिक कार्यक्रमों के लिये मंच और शिल्पियों के ठहरने के लिये शयनगृह का निर्माण हैं। प्रस्ताव की जांच कर ली गई है और यह अनुमोदन की प्रक्रिया में है।**

\*\*\*\*\*\*\*